Wennst a Drum on am ondan festschraubsd, ko des nimma oghom wean, wei da Schraumkopf gressa is ois des Loch. De Kroft zan Ohem wiakd vo da Obafläch vo dem Drum afd Untaseitn van Schraumkopf. SVaschiam vo dem Drum is a ned megli, des liegd owa on am Kroftschluss. Wenn zwoa Drima mid Possstift vabundn wean, donn ko mas zwoar ohem, owa nimma vaschiam, wei ja de Stift in de Lecha stecka. De Innaseitn vo de Lecha iawadrogd de Kräft af de Aussnseitn vo de Possstift und so af des ondre Drum.